cyanic-selkie/wikianc huggingface dataset:
ডিক বার্লো
শৈশবকাল
শৈশবেই ক্রিকেট খেলার প্রতি অসম্ভব আকর্ষণ ছিল ডিক বার্লো’র। ২০ বছর ল্যাঙ্কাশায়ারের পক্ষে খেলেন। এরপর ষাটোর্ধ্ব বয়সেও নিচুস্তরের ক্রিকেটে অংশ নিয়েছিলেন তিনি।
চৌদ্দ বছর বয়সে বিদ্যালয় জীবন ত্যাগ করে শিক্ষানবিশ কম্পোজিটর হিসেবে মুদ্রণ প্রতিষ্ঠানে কাজ করতে থাকেন। ১৯৬৫ সালে ডার্বিশায়ারে চলে আসলে তার পিতা স্ট্যাভলি আয়রন ওয়ার্কসে কাজ দেন। এ প্রতিষ্ঠানের ব্যবস্থাপনায় স্ট্যাভলি আয়রন ওয়ার্কস ক্রিকেট ক্লাবে প্রথমবারের মতো ক্রিকেট খেলতে শুরু করেন। ১৮৭১ সালে লিডসের ফারস্লের পক্ষে পেশাদারী পর্যায়ে ক্রিকেট খেলেন।
১৮৭৩ থেকে ১৮৭৭ সময়কালে ব্রাডফোর্ডের সল্তেয়ারের পক্ষে পেশাদারী পর্যায়ে খেলেন। ১৮৭৫ সালে ইংল্যান্ড ইউনাইটেড নর্থের সদস্যরূপে ডার্বিশায়ারের সদস্যরূপে একটি খেলায় অংশ নেন। ৫ ফুট ৮ ইঞ্চি উচ্চতা ও প্রায় এগারো স্টোন ওজনের অধিকারী ছিলেন ডিক বার্লো। শক্ত ও মজবুত গড়ন ছিল তার। রক্ষণাত্মক ব্যাটিংশৈলীর কারণে সবিশেষ পরিচিতি লাভ করেন। ফলশ্রুতিতে, তাকে আউট করা দুরূহ ছিল ও ‘স্টোনওয়ালার’ ডাকনামে আখ্যায়িত হন।
প্রথম-শ্রেণীর ক্রিকেট
চমৎকার ভঙ্গীমায় বামহাতে স্লো মিডিয়াম বোলিং করতেন। বলে বৈচিত্র্যতা আনয়ণে ব্যাটসম্যানের দূর্বলতা দেখে প্রভূতঃ সাফল্য পেতেন। প্রথম-শ্রেণীর ক্রিকেটের নিজস্ব প্রথম বলে উইকেট পান। চারটি প্রথম-শ্রেণীর ক্রিকেটে হ্যাট্রিক রয়েছে তার। এগারোবার শুরু থেকে শেষ পর্যন্ত অপরাজিত অবস্থায় মাঠ ছাড়েন।
এ. এন. হর্নবি’র সাথে জুটি গড়ে স্মরণীয় হয়ে রয়েছেন। তাদের ব্যাটিংয়ের বিষয়টি ফ্রান্সিস টমসন কবিতায় লিপিবদ্ধ করেন। একবার এ এন হর্নবি’র সাথে ৪৫ রানের জুটি গড়েন। হর্নবি ৪৪ রান করে আউট হলেও তিনি কোন রানই সংগ্রহ করেননি। ১৮৮২ সালে নটিংহ্যামশায়ারের বিপক্ষে শুরু থেকে শেষ পর্যন্ত ব্যাটিং করে সর্বনিম্ন রান সংগ্রহ করার রেকর্ড গড়েন। ল্যাঙ্কাশায়ার দল ৬৯ রানে আউট হলেও দুই ঘণ্টায় তিনি ৫ রানে অপরাজিত ছিলেন। কথিত রয়েছে যে, অ্যালেন গিবসন বার্লো’র ব্যাটিং নিয়ে মন্তব্য করেছিলেন যে, বার্লোকে মুটে হিসেবে রেলওয়েতে দেখতে পান। স্টেশন-মাস্টার তাকে ব্যাটিংয়ে রেখে বোলিং করেন। তিনি তাকে নিজের দিকে বোলিং করতে বললেন। ঠিক আছে, তাই করছি। তিনি এক পক্ষকাল অপেক্ষা করতে লাগলেন।
সমগ্র খেলোয়াড়ী জীবনে মাত্র চারবার শতরানের ইনিংস খেলতে সমর্থ হন। একই বছরে প্লেয়ার্সের সদস্যরূপে জেন্টলম্যানের বিপক্ষে স্মরণীয় হ্যাট্রিক করেন। ডব্লিউজি, শাটার ও রিড তার বলগুলো যথাযথভাবে মোকাবেলা করতে সক্ষম হননি।
আন্তর্জাতিক ক্রিকেট
সমগ্র খেলোয়াড়ী জীবনে সতেরোটি টেস্টে অংশগ্রহণ করেছেন। ৩১ ডিসেম্বর, ১৮৮১ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ ফেব্রুয়ারি, ১৮৮৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। ব্যক্তিগত সর্বোচ্চ করেছেন মাত্র ৬২। বেশ কয়েকবার দলের বিপর্যয়ে রুখে দাঁড়িয়েছেন। বোলার হিসেবেই অধিক সফলতার স্বাক্ষর রেখেছেন। ১৮৮৬ সালে ম্যানচেস্টারে ৭/৪৪ নিয়ে দলের জয়ে সবিশেষ অবদান রাখেন।
ইংল্যান্ডের মাটিতে অস্ট্রেলিয়ার বিপক্ষে সাতবার খেলেন। ১৮৮২ সালে ওভালে সৃষ্ট অ্যাশেজ সিরিজসহ ১৮৮৪ সালে লর্ডস, ওভালে এবং ১৮৮৬ সালে ওল্ড ট্রাফোর্ডে অংশ নেন। খেলাগুলোয় তিনি বড় অঙ্কের রানের সন্ধান পাননি। তবে, ১৮৮৪ সালে লর্ডসে অ্যালান স্টিলের সাথে জুটি গড়ে খেলার গতিধারাকে পরিবর্তন করে দেন। ১৮৮৬ সালে ম্যানচেস্টার টেস্টে অস্ট্রেলীয় বোলারেরা পিচের সহায়তায় ব্যাটসম্যানদেরকে কুপোকাত করলেও তিনি অবিচল ছিলেন। এছাড়াও, অস্ট্রেলিয়ার দ্বিতীয় ইনিংসে ৭/৪৪ বোলিং পরিসংখ্যান গড়েছিলেন।
এ সফরগুলোর প্রথমটিতে নিউ সাউথ ওয়েলসের বিপক্ষে সিডনিতে ৭৫ রান তোলার পর এক বেখেয়ালী লোক বার্লোকে স্মারকসূচক বেল্ট প্রদান করে। আলিক ব্যানারম্যান মন্তব্য করেন যে, আমিতো ভেবেছি চ্যাম্পিয়ন স্টিকার লাভ করেছি। লোকটি জবাব দিল যে, কিন্তু, তোমরা নিসন্দেহে বেল্টটি জিতেছ।
অবসর
খেলোয়াড়ী জীবন থেকে অবসর গ্রহণের পর আম্পায়ার হিসেবে খেলা পরিচালনায় অগ্রসর হন। ১ জুন, ১৮৯৯ তারিখে নটিংহামে ইংল্যান্ড-অস্ট্রেলিয়ার মধ্যকার টেস্ট খেলাটি পরিচালনা করেছিলেন তিনি। এটিই তার একমাত্র টেস্ট খেলা পরিচালনা ছিল।
এছাড়াও, ফুটবল খেলায় রেফারির ভূমিকায় অবতীর্ণ হয়েছিলেন তিনি। এফএ কাপে প্রেস্টন নর্থ এন্ড বনাম হাইডের মধ্যকার খেলায় রেফারি ছিলেন তিনি। ঐ খেলায় ২৬-০ গোলে জয় পেয়েছিল প্রেস্টন দল।
ব্যক্তিগত জীবন
ক্রিকেটের বাইরে ফুটবল খেলায় গোলরক্ষকের ভূমিকায় অবতীর্ণ হয়েছেন। এছাড়াও, শীর্ষস্থানীয় স্প্রিন্টার হিসেবেও সুনাম ছিল তার। জীবনের শেষদিকে ম্যানচেস্টার গার্ডিয়ানে ডিক বার্লো মন্তব্য করেন যে, আমি মনে করি না যে, আমার ন্যায় অন্য কেউ ক্রিকেট খেলাকে উপভোগ করতে পেরেছে। যদি পুনরায় আমার সময় ফিরে আসে তাহলে পেশাদার ক্রিকেটার হিসেবে স্বীয় জীবনকে উৎসর্গ করবো।
ব্যক্তিগত জীবনে বিবাহিত ছিলেন তিনি। হ্যারিয়েট নাম্নী এক রমণীর পাণিগ্রহণ করেন। এ দম্পতির এলিজা নাম্নী এক কন্যা ছিল। ৩১ জুলাই, ১৯১৯ তারিখে ৬৮ বছর বয়সে ব্ল্যাকপোলের স্ট্যানলি পার্কে ডিক বার্লোর জীবনাবসান ঘটে। লেটন সমাধিক্ষেত্রে তাকে সমাহিত করা হয়। সমাধিপ্রস্তরে উল্লেখ রয়েছে যে, অবশেষে বোল্ড হলেন।
কোহিমার যুদ্ধ
কোহিমার যুদ্ধ (Battle of Kohima) ১৯৪৪ সালে দ্বিতীয় বিশ্বযুদ্ধের সময় জাপানিসেনার (Japanese U Go offensive) ভারত-এর সাথে যুদ্ধের এক গুরুত্বপূর্ণ যুদ্ধ৷ ১৯৪৪ সালে উত্তর-পূর্ব ভারতের নাগাল্যান্ড রাজ্যের কোহিমায় ৪ এপ্রিল থেকে ২২ জুন পর্যন্ত তিনটি পর্যায়ে এই যুদ্ধটি সংঘটিত হয়েছিল৷ ৩ এপ্রিল থেকে ১৬ এপ্রিল পর্যন্ত জাপানি সেনা কোহিমা পাহাড় (Kohima ridge) দখল করতে চেষ্টা করে৷ এই পাহাড়ে থাকা পথেে ইম্ফলে থাকা ভারতীয় এবং ব্রিটিশ সৈন্যবাহিনীতে রসদ-পাতি পাঠানো হয়েছিল৷ ১৮ এপ্রিল থেকে তেরো মের মধ্যে নতুনভাবে আসা ব্রিটিশ এবং ভারতীয় সৈন্যবাহিনী ইতিমধ্যে জাপানি সৈন্য দখল করা শহরসমূহ থেকে মুক্ত করতে প্রতি-আক্রমণ আরম্ভ করে৷ জাপানি সৈন্য কোহিমা পাহাড় থেকে পিছু হঠতে বাধ্য হয় কিন্তু কোহিমা-ইম্ফল বাটটি দখলে রাখে৷ ১৬ মে থেকে ২২ জুন পর্যন্ত ব্রিটিশ এবং ভারতীয় সেনা অধিক পরাক্রমে জাপানি সৈন্যকে বাধা দিয়ে বাটটি মুক্ত করতে সক্ষম হয়৷ ২২ জুনের দিন কোহিমা এবং ইম্ফল থেকে ব্রিটিশ এবং ভারতীয় সৈন্যবাহিনী ১০৯ নং মাইলস্টোন পাওয়ার পর এই যুদ্ধের অবসান ঘটে৷
কোহিমা যুদ্ধকে প্রায়শ ’পূর্বের স্টালিনগ্রাড’ ("Stalingrad of the East") বলে অভিহিত করা হয়৷ ২০১৩ সালে ব্রিটিশ ন্যাশনাল আর্মি সংগ্রহালয় (National Army Museum) কোহিমার যুদ্ধকে ’ব্রিটেইনের সর্বশ্রেষ্ঠ যুদ্ধ’ ("Britain's Greatest Battle") বলে আখ্যা দেয়৷
ইতিহাস
জাপানের ভারত আক্রমণ (কোড নাম: অপারেশন U-Go), মণিপুরের ইম্ফলে বহর পেতে থাকা ব্রিটিশ সৈন্যের (British IV Corps) করা আক্রমণ ছিল৷ এই যুদ্ধর মূল উদ্দেশ্য ছিল মিত্রপক্ষের আক্রমণের পরিকল্পনাসমূহে ইতি টানা৷ জাপানের পঞ্চদশ সৈন্যবাহিনীর কমাণ্ডার জেনারেল রেনিয়া মোটাগুচ্চি এই পরিকল্পনাকে বিকাশ করে ভারত আক্রমণ করে ব্রিটিশ শাসনকে ওপরাবার সিদ্ধান্ত নেন৷ জাপানি সৈন্য ভারতের ভূমি নিজেদের দখলে আনতে পারলে জাপানি সৈন্যদের ভারতের স্বাধীনতা সংগ্রামীদের উৎসাহিত করারও পরিকল্পনা ছিল৷ তাছাড়া ইম্ফলের চারপাশের শহরসমূহ জাপান দখল করলে আমেরিকা সেইসময় চীনের চিয়াং চাই শেক (Chiang Kai Shek) -এর সৈন্যদের দেওয়া সাহায্যটি বাধা পড়ত  এই যুক্তিসমূহের সব বিভাগেে পতিয়ন নিয়াই ভারত আক্রমণ করার সিদ্ধান্ত ১৯৪৪ সালের ৭ জানুয়ারীর দিন ইম্পেরিয়াল জেনারেল হেডকোয়ার্টারে (Imperial General Headquarters) গৃহীত হয়৷
এই পরিকল্পনার একটা অংশ ছিল জাপানি ৩১তম ডিভিজনের সৈন্যবাহিনী (৫৮ নং রেজিমেন্ট, ১২৪ নং রেজিমেন্ট, ১৩৮ নং রেজিমেন্ট এবং ৩১তম মাউন্টেইন আর্টিলারী রেজিমেন্টে গঠিত)কে কোহিমা দখল করতে পাঠোনো এবং ইম্ফলের সাথে যোগাযোগ বিছিন্ন করে দেওয়া৷ মোটাগুচ্চি ব্রহ্মপুত্র উপত্যকার সেইসময়ের মূল পরিচালনা কেন্দ্র ডিমাপুর পর্যন্ত ৩১ম ডিভিজনকে পাঠিয়ে কোহিমা বিজয়ের সুবিধা নেওয়ারও পরিকল্পনা করেন৷
৩১ম ডিভিজনের কমাণ্ডার লেফটেন্যান্ট জেনারেল কোটোকো সাটু (Kotoku Sato) তাঁকে দেওয়া ভূমিকা নিয়ে সন্তুষ্ট হতে পারেননি৷ তাঁকে পরিকল্পনার পর্যায়ে অংশগ্রহণ করার সুযোগ দেওয়া হয়নি এবং কোহিমা বিজয় সম্পর্কে তিনি সন্দিহানও ছিলেন৷ তিনি ইতিমধ্যে সৈন্যবাহিনীকে বলেন যে তাঁদের সবার রোগগ্রস্ত হয়ে মৃত্যমুখে পড়ার সম্ভাবনাই অধিক৷ সাটুর সঙ্গে বিশালসংখ্যক জাপানি প্রধানের মোটাগুচ্চির সদ্ভাব ছিল না৷
পূর্বের ঘটনাসমূহ
right|thumb|কোহিমা যুদ্ধের ম্যাপ ১৯৪৪ সালের ১৫ মার্চে জাপানি সৈন্যের ৩১ম বিভাগ চিন্দউইন নদী পার হয়ে প্রায় ৬০ মাইলজোড়া (৯৭ কিমি) প্রতিবন্ধক (front) গঠন করে উত্তর-পশ্চিম দিকে মুখ করে অরণ্যের পথ দিয়ে এগোতে থাকে৷
স্মৃতিচারণ
কোহিমা যুদ্ধে আজাদ হিন্দ ফৌজের মৃত সৈনিকদের যুদ্ধ-স্মারক পেটিকায় লিখিত আছে — "When you go home, tell them of us and say-For their tomorrow, we gave our today"
সহীহ ইবনে হিব্বান
সহীহ ইবনে হিব্বান (صحيح ابن حبان) হল সুন্নি আলেম ইবনে হিব্বান রচিত একটি হাদীস সংকলন। এটিতে কম সংখ্যক কিন্তু কেবলমাত্র সহীহ হাদীসই রয়েছে। এই বইটির রচয়িতা হলেন মুহাম্মদ ইবনে হিব্বান ইবনে আহমদ আল-তামিমি আল-বুসতি (ابن حبان), যার জন্ম বর্তমান দক্ষিণ আফগানিস্তানের খোরসানের বুসত এ ( হেলমান্দ প্রদেশের রাজধানীর পূর্ব নাম বোসত বা বসত ছিল, এর নতুন নাম লস্করগাহ )। তিনি একজন বিশিষ্ট শাফিয়ী হাদীস বিশেষজ্ঞ ছিলেন এবং তিনি ৯৬৫ খ্রিস্টাব্দে ইনতিকাল করেন।
সংক্ষিপ্ত বিবরণ
এই সংগ্রহটির আসল নাম হল আল-তাকাসিম ওয়া আল আনওয়া`, তবে এটি সাধারণত সহীহ ইবনে হিব্বান নামেই পরিচিত। লেখক এই বই লেখায় একটি উদ্ভাবনী পদ্ধতি ব্যবহার করেছেন। তা হলো এটি সাধারণ অধ্যায় ভিত্তিকভাবে সজ্জিত নয় বা এটি মুসনাদ বিন্যাসের ভিত্তিতে নয়। এরকম মুসনাদ হিসাবে লেখা বই পড়া একটু কষ্টসাধ্য। তাই এর পরিবর্তে, এটি প্রথমে বাব, বা অধ্যায় দ্বারা সাজানো হয়েছে এবং তারপরে প্রতিটি অধ্যায়ের অধীনে, নাও বা বিষয় দ্বারা সাজানো হয়েছে। বইটি একটি দীর্ঘ ভূমিকা নিয়ে শুরু হয়েছে।
বিবরণ
মাকতাবা শামিলা অনুসারে বইটিতে প্রায় সাড়ে সাত হাজার (৭৫০০) হাদিস রয়েছে । হাদীস সংকলনে মাত্র চারটি গ্রন্থ রয়েছে যা 'সহীহ' শব্দ দিয়ে শুরু হয়েছিল আর সহীহ ইবনে হিব্বান এর মধ্য একটি। (অন্য তিনটি গ্রন্থ হল সহিহ আল বুখারী, সহীহ মুসলিম ও সহীহ ইবনে খুজাইমাহ )।
গ্রহণযোগ্যতা
আল-কাত্তানির মতে, "বলা হয় যে, সহিহ বুখারী ও সহিহ মুসলিম এর পর ইবনে খুজাইমাহ লেখার পরের যেকোন সহীহ হাদিস সংকলনের পরেই সহীহ ইবনে হিব্বান এর অবস্থান। তবে, জালালুদ্দীন সুয়ুতী আরও স্পষ্ট করে বলেন যে সহিহ ইবনে খুযায়মাহ; সহিহ বুখারী ও সহীহ মুসলিমের পরেই সর্বাধিক খাঁটি সংগ্রহ এটি, যার ফলস্বরূপ আল-মুসতাদরাক আলা' আল-সহিহাইনর চেয়েও বেশি সহীহ হিসেবে এটিকে সাবস্ত করা হয়,  সুয়ুতীর দৃষ্টিতে সহীহ ইবনে হিব্বান হল চতুর্থ সর্বাধিক খাঁটি হাদীস সংকলন।
ক্যারল গ্রেইডার‌
ক্যারল গ্রেইডার‌ (জন্ম: ১৫ এপ্রিল, ১৯৬১) একজন মার্কিন জীববিজ্ঞানী। তিনি ২০০৯ সালে চিকিৎসাবিজ্ঞানে নোবেল পুরস্কার লাভ করেন।
জন্ম ও শিক্ষাজীবন
গ্রেইডার ক্যালিফোর্নিয়ার সান ডিয়েগোতে জন্মগ্রহণ করেন। ১৯৭৯ সালে ডেভিস সিনিয়র হাই স্কুল থেকে গ্র্যাজুয়েট হন। ১৯৮৩ সালে ইউনিভার্সিটি অব ক্যালিফোর্নিয়া, সান্তা বারবারা থেকে জীববিজ্ঞানে ব্যাচেলর অব আর্টস ডিগ্রি অর্জন করেন। ১৯৮৭ সালে ইউনিভার্সিটি অব ক্যালিফোর্নিয়া, বার্কলে থেকে ডক্টরেট ডিগ্রি অর্জন করেন।
কর্মজীবন
১৯৯৭ সালে জনস হপকিন্স বিশ্ববিদ্যালয় এ শিক্ষক হিসেবে যোগদান করেন।
আনন জামান
আনন জামান (জন্ম ১২ অক্টোবর ১৯৭৮) একজন বাংলাদেশী নাট্যকার ও গবেষক।
গণতন্ত্রী দল
মাহমুদ আলি পরে দলের প্রেসিডেন্ট হন এবং যুক্তফ্রন্টের সাথে জোট গঠন করেন। যুক্তফ্রন্ট ১৯৫৪ সালের প্রাদেশিক নির্বাচনে জয়ী হয়।
আনন জামান
প্রাথমিক জীবন
নাট্যকার আনন জামান ১৯৭৮ সালের ১২ অক্টোবর সিংগাইর মানিকগঞ্জ অঞ্চলের গোলাইডাংগা গ্রামে জন্ম গ্রহণ করেন ।বাবা জালাল উদ্দিন শিক্ষকতার পাশাপাশি ভাব-বৈঠকী গান করতেন । মা তাসলিমা জালাল গৃহিনী । প্রাইমারী পাঠে থাকাকালীন আনন জামান ছড়া কবিতা লিখতেন ।
গণতন্ত্রী দল
দলের নিজস্ব পতাকা ছিল। এটি ছিল অর্ধেক লাল ও অর্ধেক নীল। লাল ছিল চাষের প্রতীক, এ দ্বারা অগ্রগতি ও কৃষিভিত্তিক অর্থনীতি বোঝায়। তিনটি তারাসহ নীল দ্বারা বোঝায় বুর্জোয়া, শ্রমজীবী ও কৃষকদের মধ্যে শান্তি ও মিত্রতা।
আনন জামান
শিক্ষা এবং শিক্ষকতা
আনন জামান ১৯৯৫- ১৯৯৬ সেশনে জগন্নাথ বিশ্ববিদ্যালয়ে সরকার ও রাজনীতি বিভাগে ভর্তি হন। ১৯৯৬-১৯৯৭ সেশনে জাহাঙ্গীরনগর বিশ্ববিদ্যালয়ে নাটক ও নাট্যতত্ত্ব বিভাগে ভর্তি হন। সেখানে নাট্যকার সেলিম আল দীন প্রতক্ষ তত্ত্বাবধান তার নাট্যচর্চা একটি ব্যাকরণগত ভিত্তি পায়। ২০০৬ তিনিএকই বিশ্ববিদ্যালয়ে নাটক ও নাট্যতত্ত্ব বিভাগে শিক্ষক হিসাবে যোগদান করেন। নাটক নির্দেশনার ক্ষেত্রে তিনি নাট্যকার আচার্য সেলিম আল দীন, নির্দেশক নাসির উদ্দীন ইউসুফ, আজাদ আবুল কালাম, ইউসুফ হাসান অর্ক এর সাহচর্য ও প্রত্যক্ষ  তত্ত্বাবধান পেয়েছেন।
নাট্যজীবন
১৯৯০ এর আগে গোলাইডাঙ্গা জামশা অঞ্চলে সেঁজুতি নাট্যগোষ্ঠী নিয়মিত যাত্রা পালা অভিনয় করতো।আনন জামান অষ্টম শ্রেণিতে পড়াকালীন সময়ে কিশোর সেঁজুতি নাট্যগোষ্ঠী প্রতিষ্ঠা করে যাত্রা পালার আদলে তার রচিত রুদ্রলীলা মঞ্চায়ন করেন। এ দলের ব্যানারে স্বার্থের খেলা, সমাজের আর্তনাদ, বসন্তের নীল নক্ষত্র যাত্রানাটক মঞ্চে আনেন। ১৯৯৪ হাকিম আলী গায়েন থিয়েটার প্রতিষ্ঠা করেন।১৯৯৮ সালে সাভারে প্রতিষ্ঠা করেন বুনন থিয়েটার। ২০০১ সালে দলীয় নাট্যকার হিসাবে যুক্ত হন মহাকাল নাট্য সম্প্রাদায়ের সাথে।২০০৮ সালে সিংগাইরে প্রতিষ্ঠা করেন নিরাভরণথিয়েটার।
হাকিম আলী গায়েন থিয়েটার থেকে নাটগীত ও গীতনাটের মেলার প্রচলন ও একটি মুক্তমঞ্চ স্থাপন এবং নিরাভরণ থিয়েটার থেকে জন্ম সাঁঝের সাজকাজ উৎসব শিরোনামে মেলার প্রচলন করেন। হাকিম আলী গায়েন থিয়েটার, বুনন থিয়েটার, নিরাভরণ থিয়েটার তিনটি দলই বাংলাদেশ গ্রুপ থিয়েটার ফেডারেশন এর সক্রিয় সদস্য। হাকিম আলী গায়েন থিয়েটার তারজনপদ, শিখন্ডী কথা, শূন্য, সঙপালা, বিলয় গাঁথা ,নিরাভরণ থিয়েটার সুস্বর প্রতিবিম্ব, বিলয় গাঁথা, বালিকা ও স্বর্ণপশম ভেড়ার নাট্যসামন্তনথি, জুঁইমালার সইমালা বুনন থিয়েটার শকশঅ, বিলয় গাঁথা, ভূতকাব্য, সিক্রেট অব হিস্ট্রি ইত্যাদি নাটক মঞ্চে আনে। বঙ্গবন্ধুহত্যার পর অস্তিতিশীল রাজ‣নতিক পরিস্থিতি নিয়ে রচিত সিক্রেট অব হিস্ট্রি নাটকটি দর্শক প্রিয় মঞ্চ নাটক হিসাবে ঢাকা সহ সারাদেশে সমাদৃত হয়। ২০০২ সালে মহাকাল নাট্য সম্প্রাদায় জাহাঙ্গীরনগর বিশ্ববিদ্যালয়ের অধ্যাপক ড.রশীদ হারুনের নির্দেশনায় মঞ্চে আনে নাটক শিখন্ডীকথা। ক্রমে মহাকাল নাট্য সম্প্রাদায় আজাদ আবুল কালামের নির্দেশনায় অহম তমসায় ,আশিক রহমানের নির্দেশনায় নিশিমন বিসর্জন, মোস্তাফিজুর রহমানের নির্দেশনায় প্রমিথিউস, ইউসুফ হাসান অর্কের নির্দেশনায় নীলাখ্যান নাটক মঞ্চে নিয়মিত অভিনয় করতে থাকে। ঢাকা থিয়েটার ২০১৫ এহসানুর রহমানের নির্দেশনায় মঞ্চে আনে আনন জামান রচিত নাটক ‘রাইকথকতা ’। ২০১৮ সালে মহাকাল নাট্য সম্প্রাদায় এবং ঢাকা বিশ্ববিদ্যালয়ের শিক্ষক আশিক রহমানের নির্দেশনায় মঞ্চে আনে বঙ্গবন্ধু জীবন ভিত্তিক গবেষণা লব্ধ মঞ্চ নাটক ‘শ্রাবণ ট্রাজেডি’।
চলচ্চিত্র এবং টেলিভিশন
‘শিখন্ডী কথা ’মঞ্চনাটক, টেলিভিশন নাটক ও চলচ্চিত্র তিনটি মাধ্যমেই দর্শকদের প্রিয়তর হয়। চলচ্চিত্রের জন্য আনন জামান ২০১৩ সালে বাচসাস পদক লাভ করেন। আনন জামানের প্রথম চলচ্চিত্র ‘মায়ের মতো ভাবী’ এফ আই মানিকের পরিচালনায় ভারত বাংলাদেশে ২০০৮ সালে এক সাথে মুক্তিপায়। তার উল্লেখযোগ্য টেলিভিশন নাটক রাত্রি রথের উল্টেপীট, রাত্রির খামোখা খেয়াল, আশালতা ও মন্দ বাতাসের গল্প, ফুডষ্টেশন নাইটিন ত্র্যাটাক, আব্বাস মিয়া ও শাদা পরীর গল্প, সীমান্তহীন পাখি উল্লেখযোগ্য।
সম্মাননা ও স্বীকৃতি
শিখন্ডী কথা চলচ্চিত্রের জন্য আনন জামান ২০১৩ সালে শ্রেষ্ঠ সংলাপ রচয়িতা বিভাগে বাচসাস পুরস্কার লাভ করেন।
শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার
শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।
বিজয়ীদের তালিকা
থাম্ব|120px|ডান|[[তারিক আনাম খান এই বিভাগে প্রথম পুরস্কার বিজয়ী।]] থাম্ব|120px|ডান|[[ফজলুর রহমান বাবু ২০০৪ ও ২০১০ সালে দুইবার এই বিভাগে পুরস্কৃত হন।]] থাম্ব|120px|ডান|[[আলী যাকের ২০০৬ সালে এই পুরস্কার অর্জন করেন।]]
ডিউরাসেল
থাম্ব| সাধারণ ডিউরাসেল ৯ভোল্ট ব্যাটারি ডিউরাসেল ইনক. হল বার্কশায়ার হ্যাথওয়ের মালিকানাধীন ক্ষারীয় ব্যাটারি, বিশেষ কোষ, রিচার্জেবল এবং স্মার্ট পাওয়ার সিস্টেমের মার্কিন প্রস্তুতকারক। স্যামুয়েল রুবেন এবং ফিলিপ ম্যালরির কাজ এবং পিআর ম্যালরি কোম্পানি গঠনের মাধ্যমে ১৯২০-এর দশকে কোম্পানির উৎপত্তি হয়।
অনেকগুলি কর্পোরেট একীভূতকরণ এবং অধিগ্রহণের মাধ্যমে, ডিউরাসেল ভোক্তা পণ্যের সমষ্টি প্রক্টর অ্যান্ড গ্যাম্বল (পিঅ্যান্ডজি) এর মালিকানাধীন হয়। নভেম্বর ২০১৪ সালে, পিঅ্যান্ডজি শেয়ার হস্তান্তরের মাধ্যমে বার্কশায়ার হ্যাথাওয়ের কাছে কোম্পানিটি বিক্রি করার জন্য একটি চুক্তিতে পৌঁছেছে। চুক্তির অধীনে, বার্কশায়ার হ্যাথাওয়ে ব্যবসার মালিকানার জন্য পিঅ্যান্ডজি-তে থাকা শেয়ারগুলি বিনিময় করে।
তথ্যসূত্র
<references group="" responsive="1">
মুশতারী শফী
বেগম মুশতারী শফী (জন্ম ১৫ জানুয়ারি ১৯৩৮ - ২০ ডিসেম্বর ২০২১) একজন বাংলাদেশি সাহিত্যক, উদ্যোক্তা, নারী নেত্রী ও সমাজসংগঠক যিনি ‘শহীদজায়া’ নামে বেশি পরিচিত। বাংলাদেশের স্বাধীনতা যুদ্ধে অনন্য ভূমিকা পালনের জন্য তাকে বাংলা একাডেমি কর্তৃক ২০১৬ সালে ‘ফেলোশিপ’ প্রদান করা হয়। আমৃত্যু তিনি বর্তমানে চট্টগ্রাম উদীচী শিল্পীগোষ্ঠীর সভাপতি হিসেবে দায়িত্ব পালন করেন।
প্রারম্ভিক জীবন
মুশতারী শফী ১৯৩৮ সালের ১৫ জানুয়ারি তৎকালীন ব্রিটিশ ভারতের পশ্চিমবঙ্গে জন্মগ্রহণ করেন। তার পৈতৃক নিবাস ফরিদপুর জেলায়। তার পিতার কর্মস্থল ছিল কলকাতায়।
কর্মজীবন
মুশতারী শফী মুক্তিযুদ্ধবিষয়ক বেশ কিছু গ্রন্থ রচনা করেছেন। যার মধ্যে উল্লেখযোগ্য হল, ‘মুক্তিযুদ্ধে চট্টগ্রামের নারী’, ‘চিঠি, জাহানারা ইমামকে’ এবং ‘স্বাধীনতা আমার রক্তঝরা দিন’। এছাড়াও তিনি প্রবন্ধ, উপন্যাস, ভ্রমণকাহিনী, কিশোর গল্পগ্রন্থ, স্মৃতিচারণমূলক গ্রন্থ প্রভৃতি শাখায়ও অবদান রেখেছেন। অন্যান্য গ্রন্থের মধ্যে রয়েছে, ভ্রমণ কাহিনী নিয়ে লেখা ‘আমি সুদূরের পিয়াসী’, স্মৃতিচারণমূলক গ্রন্থ, ‘স্মৃতিতে অমলিন যারা’, মুক্তিযুদ্ধ বিষয়ক ছোটগল্পের সংকলন ‘দুটি নারী ও একটি মুক্তিযুদ্ধ’, ‘মুক্তিযুদ্ধের গল্প’ ও ‘একুশের গল্প’সহ প্রভৃতি।
১৯৬০-এর দশকে তিনি চট্টগ্রামে ‘বান্ধবী সংঘ’ নামে নারীদের একটি সংগঠন প্রতিষ্ঠা করেন। এ সংগঠন থেকে তিনি ‘বান্ধবী’ নামে একটি নিয়মিত পত্রিকা প্রকাশ করেন ও ‘মেয়েদের প্রেস’ নামে একটি ছাপাখানা চালু করেন। তিনি একাত্তরের ঘাতক দালাল নির্মূল কমিটি সাথেও যুক্ত।
নবীন পট্টনায়ক
নবীন পট্টনায়ক (জন্ম: ১৬ অক্টোবর ১৯৪৬) হলেন একজন ভারতীয় রাজনীতিবিদ। তিনি ওড়িশার বর্তমান এবং ১৪ তম মুখ্যমন্ত্রী হিসেবে দায়িত্ব পালন করছেন। তিনি বিজু জনতা দলের সভাপতি, একজন লেখক এবং তিনটি বই লিখেছেন। তিনি ওড়িশার দীর্ঘতম মুখ্যমন্ত্রী এবং ২০২৩ সাল পর্যন্ত, ভারতের যেকোনো রাজ্যের সবচেয়ে দীর্ঘকালীন মুখ্যমন্ত্রীদের মধ্যে একজন, যিনি দুই দশকেরও বেশি সময় ধরে এই পদে অধিষ্ঠিত। তিনি পবন চামলিং এর পরে শুধুমাত্র তৃতীয় ভারতীয় মুখ্যমন্ত্রী। জ্যোতি বসু ভারতের একটি রাজ্যের মুখ্যমন্ত্রী হিসেবে টানা পাঁচবার জয়ী হন।
প্রাথমিক জীবন
পট্টনায়েক ১৬ অক্টোবর ১৯৪৬ সালে কটকে ওড়িশার প্রাক্তন মুখ্যমন্ত্রী বিজু পট্টনায়েক এবং তাঁর স্ত্রী জ্ঞান দেবীর কাছে জন্মগ্রহণ করেন। তিনি দেরাদুনের ওয়েলহাম বয়েজ স্কুলে এবং পরে দুন স্কুলে শিক্ষিত হন।  দুনে, তিনি ছিলেন সঞ্জয় গান্ধীর সহপাঠী এবং রাজীব গান্ধীর থেকে তিন বছরের জুনিয়র, যিনি পরে প্রধানমন্ত্রী হন।  স্কুলের পর, তিনি দিল্লি বিশ্ববিদ্যালয়ের কিরোরি মাল কলেজে যান এবং স্নাতক ডিগ্রি অর্জন করেন।
পট্টনায়েক একজন লেখক এবং তার যৌবনের বেশিরভাগ সময় রাজনীতি এবং ওড়িশা উভয় থেকেই দূরে ছিলেন। কিন্তু তার বাবা বিজু পট্টনায়কের মৃত্যুর পর, তিনি ১৯৯৭ সালে রাজনীতিতে প্রবেশ করেন এবং এক বছর পরে বিজু পট্টনায়কের নামে বিজু জনতা দল প্রতিষ্ঠা করেন। যা বিজেপির সাথে তার জোট হিসেবে রাজ্য নির্বাচনে জয়লাভ করে এবং সরকার গঠন করে যেখানে পট্টনায়েক মুখ্যমন্ত্রী হন। তার মৃদু আচরণ, "দুর্নীতির বিরুদ্ধে দাঁড়ানো" এবং "দরিদ্রপন্থী নীতি" ওড়িশায় একটি বিশাল সমর্থন ভিত্তির বিকাশ ঘটিয়েছে, যা তাকে গত টানা পাঁচ মেয়াদে ক্ষমতায় এনেছে। বাবার মতোই তিনি আমলাতন্ত্রকে নিয়ন্ত্রণ করে রাষ্ট্রের উন্নয়নের যন্ত্রে রূপান্তরিত করেছেন।  তার ব্যক্তিগত জীবনধারা এবং বস্তুগত সম্পদ থেকে বিচ্ছিন্নতা রাজ্যের মানুষ পছন্দ করেছে।  তিনি ইন্ডিয়ান ন্যাশনাল ট্রাস্ট ফর আর্ট অ্যান্ড কালচারাল হেরিটেজের অন্যতম প্রতিষ্ঠাতা সদস্য। তার বড় বোন লেখক গীতা মেহতা।
রাজনৈতিক জীবন
থাম্ব|১৪তম [[দলাই লামা|দালাই লামার সঙ্গে মুখ্যমন্ত্রী নবীন পট্টনায়েক]] থাম্ব|[[হকি বিশ্বকাপ ২০১৮ এর উদ্বোধনী অনুষ্ঠানে নবীন]] তার পিতা জনতা দলের নেতা বিজু পট্টনায়কের মৃত্যুর পর, তিনি ভারতের ওড়িশার আস্কা সংসদীয় নির্বাচনী এলাকা থেকে উপনির্বাচনে একাদশ লোকসভার সদস্য হিসেবে নির্বাচিত হন।  তিনি ইস্পাত ও খনি মন্ত্রণালয়ের পরামর্শক কমিটির সদস্য, বাণিজ্য সংক্রান্ত স্থায়ী কমিটির সদস্য এবং সংসদের লাইব্রেরি কমিটির সদস্য ছিলেন। ১৯৯৭ সালে, জনতা দল বিভক্ত হয় এবং নবীন পট্টনায়েক বিজু জনতা দল প্রতিষ্ঠা করেন যা বিজেপি -নেতৃত্বাধীন জাতীয় গণতান্ত্রিক জোটের সাথে জোটবদ্ধভাবে ভাল পারফরম্যান্স করেছিল এবং নবীন পট্টনায়েক এবি বাজপেয়ীর মন্ত্রিসভায় কেন্দ্রীয় খনি মন্ত্রী নির্বাচিত হন।
নির্বাচন ২০০০
২০০০ সালের বিধানসভা নির্বাচনে, ওডিশা বিধানসভা নির্বাচনে বিজেডি বিজেপির সাথে জোটবদ্ধ হয়ে সংখ্যাগরিষ্ঠ আসন জিতেছিল, পট্টনায়েক কেন্দ্রীয় মন্ত্রিসভা থেকে পদত্যাগ করেন এবং ওড়িশার মুখ্যমন্ত্রী হিসাবে শপথ নেন।
নির্বাচন ২০০৪
বিজেপি নেতৃত্বাধীন এনডিএ ২০০৪ সালে সাধারণ নির্বাচনে হেরেছিল, তবে, নবীন পট্টনায়কের নেতৃত্বে জোট রাজ্য বিধানসভা নির্বাচনে বিজয়ী হয় এবং তিনি মুখ্যমন্ত্রী হিসাবে অব্যাহত রাখেন। এই সময়কালে, শাসক অংশীদারদের মধ্যে ঘর্ষণ আরও স্পষ্ট হয়ে উঠছিল, বিশেষ করে ২০০৭-২০০৮ সালে ওড়িশার কান্ধমাল জেলায় স্বামী লক্ষ্মনানন্দ সরস্বতী হত্যার পরে এবং দাঙ্গায় বজরং দলের সক্রিয় অংশগ্রহণও কান্ধমাল অঞ্চলে আঘাত হানে।
নির্বাচন ২০০৯
২০০৯ সালে ওড়িশার লোকসভা এবং বিধানসভা নির্বাচনের জন্য নির্বাচনের দৌড়ে, বিজেডি বিজেপির সাথে সম্পর্ক ছিন্ন করার পরে এনডিএ থেকে বেরিয়ে যায় এবং প্রধানত বামফ্রন্ট এবং কয়েকটি আঞ্চলিক দল দ্বারা গঠিত নবজাতক তৃতীয় ফ্রন্টে যোগ দেয়। ২০০৭ সালে কান্ধমাল খ্রিস্টান-বিরোধী দাঙ্গায় বিজেপির জড়িত থাকার তীব্র সমালোচনা করার পর তিনি এটি করেছিলেন। বিজেডি ২০০৯ সালের বিধানসভা (রাজ্য বিধানসভা) এবং লোকসভা নির্বাচনে ২১টির মধ্যে ১৪টিতে জয়লাভ করেছিল লোকসভা ১৪৭টি বিধানসভা আসনের মধ্যে ১০৩টি আসন এবং ২১ মে ২০০৯-এ টানা তৃতীয় মেয়াদে ওড়িশার মুখ্যমন্ত্রী হিসাবে শপথ গ্রহণ করেন।
নির্বাচন ২০১৯
সারা দেশে শক্তিশালী বিজেপি তরঙ্গের সাথে, নবীন পট্টনায়েকের নেতৃত্বে বিজু জনতা দল ওড়িশার বিধানসভার ১৪৬টির মধ্যে ১১২টি আসন জিতেছে (১টির জন্য ভোট স্থগিত হয়েছে) এবং ২১টি লোকসভা আসনের মধ্যে ১২টি। ২০১৯ সালের ভারতীয় সাধারণ নির্বাচনে ।
ভাষা
পট্টনায়েক তার জীবনের বেশিরভাগ দিন ওড়িশা থেকে দূরে কাটিয়েছেন, তাই ওড়িয়া ভাষায় সাবলীলভাবে লিখতে এবং বলতে তার সমস্যা রয়েছে। তিনি ভারতের একমাত্র মুখ্যমন্ত্রী যিনি তার রাজ্যের আঞ্চলিক ভাষায় সাবলীলভাবে কথা বলেন না এবং এই কারণে, তিনি তার বিরোধীদের কঠোর সমালোচনার সম্মুখীন হয়েছেন। বর্তমানে, পট্টনায়েকের ওড়িয়া সম্পর্কে পর্যাপ্ত কাজের জ্ঞান রয়েছে এবং হিন্দি, ফ্রেঞ্চ, পাঞ্জাবি এবং ইংরেজিতে তিনি দুর্দান্ত দক্ষতার অধিকারী । সমাবেশে, তিনি রোমান বর্ণমালায় লেখা ওড়িয়া বক্তৃতা দেন ।
প্রশংসা
থাম্ব|[[অরুণ জেটলি|অরুণ জেটলির উপস্থিতিতে ভারতের প্রাক্তন রাষ্ট্রপতি প্রণব মুখার্জির কাছ থেকে সেরা প্রশাসকের জন্য আউটলুক স্পিকআউট পুরস্কার গ্রহণ করছেন নবীন পট্টনায়েক]]
মহিলাদের ক্রিকেট
থাম্ব|ক্রিকেটাঙ্গনেও পিছিয়ে নেই আজকের নারী। নারীদের ক্রিকেট দলগত ক্রীড়া হিসেবে পরিচিত ক্রিকেটের একধরনের পদ্ধতি। এতে শুধুমাত্র নারীরা খেলে থাকেন। রিডিং মার্কারি পত্রিকায় ২৬ জুলাই, ১৭৪৫ তারিখে প্রথম নারীদের ক্রিকেট খেলা সম্পর্কে প্রতিবেদন প্রকাশিত হয়। ব্রামলে ও হ্যাম্বলডনের এগারজন নারী সাদা পোশাক পরিধান করে খেলায় প্রতিদ্বন্দ্বিতা করছে। ১৮৮৭ সালে হোয়াইট হিদার ক্লাব নামে ইয়র্কশায়ারে প্রথম মহিলাদের ক্রিকেট ক্লাব সম্বন্ধে জানা যায়। তিন বছর পর অরিজিনাল ইংলিশ লেডি ক্রিকেটার্স দল ইংল্যান্ডে ভ্রমণ করে। ১৮৯৪ সালে অস্ট্রেলিয়ায় মহিলাদের ক্রিকেট লীগ প্রতিযোগিতার আয়োজন করা হয়। দক্ষিণ আফ্রিকার পোর্ট এলিজাবেথে মহিলাদের ক্রিকেট দল পাইওনিয়ার্স ক্রিকেট ক্লাব গঠন করা হয়। কানাডার ভিক্টোরিয়ায়ও নারীদের ক্রিকেট দল গঠন করা হয় যারা বিকন হিল পার্কে খেলেছিল।
ইতিহাস
১৯৫৮ সালে নারীদের আন্তর্জাতিক ক্রিকেট কাউন্সিল গঠন করা হয়। এর প্রধান উদ্দেশ্য ছিল - বিশ্বের সকল মহিলাদের ক্রিকেট দলের মাঝে সম্বন্বয় সাধন করা। নারীদের আন্তর্জাতিক ক্রিকেট কাউন্সিল ইংরেজ নারী ক্রিকেট সংস্থার স্থলাভিষিক্ত হয়েছিল। এ সংস্থাটি ৩২ বছর পূর্ব থেকেই একই ধরনের কাজ করতো। ২০০৫ সালে নারীদের আন্তর্জাতিক ক্রিকেট কাউন্সিল, আন্তর্জাতিক ক্রিকেট কাউন্সিলের সাথে একীভূত হয়। এরফলে মহিলাদের ক্রিকেট পরিচালনা ও উন্নয়ন আরও সহজতর হয়।
নারীদের আন্তর্জাতিক ক্রিকেট
ডিসেম্বর, ১৯৩৪ সালে সর্বপ্রথম নারীদের টেস্ট ম্যাচ খেলা অনুষ্ঠিত হয়। এতে ইংল্যান্ড ও অস্ট্রেলিয়ার নারী ক্রিকেটারগণ অংশ নিয়েছিলেন। পরের বছর নিউজিল্যান্ড জাতীয় মহিলা ক্রিকেট দল যোগ দেয়। ২০০৭ সালে নেদারল্যান্ডসের নারী ক্রিকেটারগণ দশম মহিলাদের টেস্টভূক্ত দেশ হিসেবে দক্ষিণ আফ্রিকার বিপক্ষে অংশ নেয়। ১৯৭৩ সাল থেকে নারীদের একদিনের আন্তর্জাতিক অনুষ্ঠিত হয়ে আসছে। এরফলে দ্রুত মহিলাদের আন্তর্জাতিক ক্রিকেট পরিচিতি পেতে থাকে। নারীদের ওডিআইয়ের প্রচলনের পর টেস্ট ক্রিকেটের তুলনায় আট গুণ বেশি খেলা হয়। এ পর্যন্ত নয়বার মহিলাদের ক্রিকেট বিশ্বকাপ অনুষ্ঠিত হয়েছে। অস্ট্রেলিয়া, ইংল্যান্ড ও নিউজিল্যান্ডের মহিলা ক্রিকেট দল বিশ্বকাপের শিরোপাগুলো নিজেদের করে নিয়েছে। ২০০৪ সালে নতুন ধরনের ক্রিকেটের প্রচলন হলে, নারীদের টুয়েন্টি২০ ক্রিকেটেরও প্রচলন হয়। কিন্তু, আন্তর্জাতিক পর্যায়ে এ খেলাটি খুব কমই সাড়া ফেলতে সক্ষম হয়। ২০০৬ সালের শেষ ভাগ পর্যন্ত মাত্র চারটি খেলা অনুষ্ঠিত হয়েছিল। পরের তিনবছর এটি দ্রুতলয়ে বৃদ্ধি পেতে শুরু করে। ২০০৭ সালে ৬টি, ২০০৮ সালে ১০টি ও ২০০৯ সালে ত্রিশটি খেলা অনুষ্ঠিত হয়। এছাড়াও, ২০০৯ সালে নারীদের প্রথম বিশ্ব টুয়েন্টি২০ প্রতিযোগিতা অনুষ্ঠিত হয়েছিল।
র‌্যাঙ্কিং
আইসিসি নারীদের র‌্যাঙ্কিং ১ অক্টোবর, ২০১৫ তারিখে প্রথমবারের মতো প্রকাশ করা হয়। টেস্ট, ওডিআই ও টুয়েন্টি২০ আন্তর্জাতিকের ফলাফলকে সমান মানদণ্ডে তুলে ধরে একটিমাত্র র‌্যাঙ্কিং ব্যবস্থায় তুলে ধরা হয়েছে। বিশিষ্ট পরিসংখ্যানবিদ ও আইসিসি ক্রিকেট কমিটির সদস্য ডেভিড কেনডিক্স এর রূপরেখা প্রণয়ন করেন যা পুরুষদের ক্রিকেট র‌্যাঙ্কিংয়ের সমতুল্য। প্রত্যেক দলের পয়েন্ট তাদের গত ৩-৪ বছরের ফলাফলের ভিত্তিতে প্রদান করা হয়েছে। সবগুলো খেলাই ১২-২৪ মাসের খেলার মাসের মধ্যে অনুষ্ঠিত হয়েছে যা অক্টোবরের প্রথম থেকে হবে ও এর পূর্বেকার ২৪ মাসের অর্ধেক যুক্ত হবে। প্রত্যেক বছরের ১ অক্টোবর খেলা ও পয়েন্ট যুক্ত হলে ৩ এবং ৪ বছর আগেকার ফলাফল বাদ যাবে। ১ ও ২ বছর পূর্বেকার অর্জিত ১০০% থেকে ৫০%-এ রূপান্তর ঘটবে। উদাহরণস্বরূপ: ১ অক্টোবর, ২০১৪ তারিখে খেলা অনুষ্ঠিত হলে অক্টোবর, ২০১০ এবং অক্টোবর, ২০১১ সালের পয়েন্ট বাদ যাবে। এছাড়াও, অক্টোবর, ২০১২ এবং অক্টোবর, ২০১৩ সালের ফলাফল ৫০% যুক্ত হবে। ফলে, খেলায় অংশ না নিয়েও অবস্থান পরিবর্তিত হতে পারে।
মাঈন উদ্দিন ভূঁইয়া
মাঈন উদ্দিন ভূঁইয়া (১৫ অক্টোবর ১৯৪৮-১১ ফেব্রুয়ারি ২০১৫) বাংলাদেশের সাবেক কৃষি-উপমন্ত্রী, জাতীয় সংসদের হুইপ ও নরসিংদী-৫ (রায়পুরা) আসনের সংসদ সদস্য ছিলেন।
জন্ম ও প্রাথমিক জীবন
মাঈন উদ্দিন ভূঁইয়া ১৫ অক্টোবর ১৯৪৮ সালে নরসিংদী জেলার রায়পুরা উপজেলার চরসুবুদ্ধি ইউনিয়নের হাটুভাঙ্গা গ্রামে জন্মগ্রহণ করেন। তার পিতার নাম মৃত জালাল উদ্দিন ভূঁইয়া।
রাজনৈতিক ও কর্মজীবন
মাঈন উদ্দিন ভূঁইয়া ছাত্র ইউনিয়ন দিয়ে রাজনীতি শুরু করে ১৯৭২ সালে ভাসানীর ন্যাশনাল আওয়ামী পার্টির সাংগঠনিক সম্পাদক ছিলেন। বিএনপির প্রতিষ্ঠালগ্নে তিনি কেন্দ্রীয় যুগ্মসম্পাদক হিসেবে দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের (বিএনপি) মনোনয়নে প্রথমবারের জন্য বিলুপ্ত ঢাকা-২৬ (বর্তমান নরসিংদী-৫ রায়পুরা) আসনের সাংসদ নির্বাচিত হন। ১৯৮৫ সালে তিনি জাতীয় পার্টিতে যোগদিয়ে ভাইস চেয়ারম্যান হিসেবে দায়িত্ব পান। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়নে পুনরায় সংসদ সদস্য নির্বাচিত হন। ১৯৮৬-১৯৯০ সাল পর্যন্ত তিনি জাতীয় সংসদের হুইপ ও কৃষি উপমন্ত্রী হিসেবে দায়িত্ব পালন করেন। ১৯৮৮-১৯৯০ সালে তিনি নরসিংদী জেলা পরিষদের প্রথম চেয়ারম্যান হিসেবে দায়িত্ব পালন করেন।
মৃত্যু
মাঈন উদ্দিন ভূঁইয়া ১১ ফেব্রুয়ারি ২০১৫ সালে ঢাকা ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
হুব্বা
হুব্বা আসন্ন বাংলা ভাষার ভারতীয় থ্রিলার কমেডি চলচ্চিত্র। এটি পরিচালনা করেছেন ব্রাত্য বসু। এই ছবির প্রযোজনা করছেন ফ্রেন্ডস কমিউনিকেশন। পরিচালক ব্রাত্য বসু ও প্রযোজক ফিরদৌসুল হাসান জুটির এটা দ্বিতীয় ছবি। মূখ্য ভূমিকায় হুব্বা চরিত্রে আছেন মোশারফ করিম।
পটভূমি
নব্বইয়ের দশকের শেষের দিকে উত্থান ঘটে হুগলির ডন খ্যাত হুব্বা শ্যামল নামে এক গ্যাংস্টারের। তিনি হুগলি জেলার অপরাধজগতের একচ্ছত্র ক্ষমতার অধিকারী ছিলেন। খুন, মাদক, নারী পাচারের বহু অভিযোগে ‘হুব্বা শ্যামলের’ নামে অনেক মামলাও ছিল। অনেকবার পুলিশের হাতে গ্রেপ্তার হলেও ঠিকই জামিনে বেরিয়ে যেতেন এই গ্যাংস্টার। এক সময়ে ভোটে দাঁড়াতে চান ‘হুব্বা শ্যামল’। এরপর ২০১১ সালে হঠাৎ তিনি নিখোঁজ হন। পরে হুগলির বৈদ্যবাটির খালে হুব্বা শ্যামলের মৃতদেহ ভেসে ওঠে।
নির্মাণ
২০২২ সালের অক্টোবরে কলকাতায় এই ছবির শ্যুটিং শুরু হয়।
মুক্তি
২০২৩ সালের ১১ই আগস্ট সিনেমাটির টিজার প্রকাশ করা হয়।
স্বামী লোকেশ্বরানন্দ
স্বামী লোকেশ্বরানন্দ  (১৯ এপ্রিল ১৯০৯ – ৩১ ডিসেম্বর ১৯৯৮) স্বামী বিবেকানন্দ প্রবর্তিত রামকৃষ্ণ অনুশাসন তথা ভাবধারায় অনুপ্রাণিত সন্ন্যাসী ছিলেন। তিনি রামকৃষ্ণ মিশনের পাথুরিয়াঘাটা শাখার প্রতিষ্ঠাতা ছিলেন ও পরে ভারতের অন্যতম শ্রেষ্ঠ শিক্ষাপ্রতিষ্ঠান রামকৃষ্ণ মিশন, নরেন্দ্রপুরের রূপকার হন। বিশিষ্ট শিক্ষাবিদ এবং ভারতীয় দর্শন ও রামকৃষ্ণ-বিবেকানন্দ সাহিত্যের একজন বিশেষজ্ঞ হিসাবে  বহু আন্তর্জাতিক সম্মেলনে প্রতিনিধিত্ব করেছেন। তিনি  যথেষ্ট নৈতিক ও বৌদ্ধিকগুণে গুণান্বিত হয়েও মঠ ও মিশনের পদাধিকারী হননি। রোমান ক্যাথলিক গির্জার প্রধান পোপের কাছে প্রতিনিধিদলের সদস্যও হয়েছিলেন। স্বামী বিবেকানন্দর আদর্শে পশ্চিমবঙ্গে গ্রামগঠন, বস্তি উন্নয়ন এবং যুবশক্তির বিকাশের ক্ষেত্রেও তার অবদান অনস্বীকার্য।
জন্ম ও শিক্ষা জীবন
স্বামী লোকেশ্বরানন্দর জন্ম বৃটিশ ভারতের অধুনা বাংলাদেশের তৎকালীন খুলনা জেলার সাতক্ষীরা মহকুমার কেঁড়াগাছিতে তার মাতুলালয়ে। পিতৃপুরুষের বাসস্থান ছিল অধুনা পশ্চিমবঙ্গের হুগলি জেলার বারুইপাড়ায়। পিতা বসন্তকুমার বন্দ্যোপাধ্যায় ও মাতা শিখরবাসিনী। পূর্বাশ্রমের নাম ছিল শিবপদ, ডাকনাম কানাই। তার নবম শ্রেণী পর্যন্ত পড়াশুনা তালা-মাগুরার বি.দে ইনস্টিটিউশনে। রংপুর থেকে ম্যাট্রিক পাশ করে কলকাতার বঙ্গবাসী কলেজে পড়ার সময় রাজনীতিতে জড়িয়ে পড়ে আই.এ পড়া ছেড়ে বিভিন্ন স্থানে বক্তৃতা দিয়ে নতুন নতুন ছেলেদের রাজনীতিতে নিয়ে আসেন। একসময় পুলিশের হাতে মারও খেয়েছেন। তবে স্বদেশী আন্দোলনে বিশৃঙ্খলা দেখে এক বছর পর তিনি আবার পড়াশোনা শুরু করেন। স্কুলে পড়ার সময়ই তিনি তার মা এবং গ্রামের স্কুলের প্রধান শিক্ষক শ্রীশচন্দ্র সান্যালের প্রেরণায় রামকৃষ্ণ সংঘের সন্ন্যাসজীবনের প্রতি আকৃষ্ট হন। দ্বিতীয় বার পড়াশোনা শুরু করে পরীক্ষার আগে তিনি অদ্বৈত আশ্রমে থাকতেন। ১৯৩১ খ্রিস্টাব্দে বি.এ পাশ করেন।
কর্মজীবন
রামকৃষ্ণ মিশনের দেওঘর স্কুলে তার কর্মজীবন শুরু হয়। ১৯৩৩ খ্রিস্টাব্দে তিনি মঠে যোগ দেন। বার্মার জেডুবা দ্বীপে ভূমিকম্পবিধ্বস্ত এলাকায় মঠের কিছু সাধু ও ব্রহ্মচারীর দলনেতা হয়ে তিনি ছয় মাসের  রিলিফের কাজে সেখানে যান। ১৯৩৬ খ্রিস্টাব্দে চেরাপুঞ্জিতে মিশনের স্কুলে কাজ করতে গিয়ে তিন মাসের মধ্যে খাসি ভাষা আয়ত্ত করেন এবং স্কুলের প্রভূত উন্নতি করে ১৯৩৮ খ্রিস্টাব্দে  বেলুড় মঠে আসেন। স্বামী বিজ্ঞানানন্দ মহারাজের কাছে সেসময় দীক্ষা নিয়ে তার নাম হয় ব্রহ্মচারী সুব্রতচৈতন্য। ১৯৪০ খ্রিস্টাব্দে চেরাপুঞ্জি ছেড়ে চলে আসেন। ১৯৪১ খ্রিস্টাব্দ হতে ১৯৪৪ খ্রিস্টাব্দ পর্যন্ত তিনি দেওঘর স্কুলের প্রধান শিক্ষক ছিলেন। সেখান থেকে মঠে ফিরে এসে তিনি বিরজানন্দ মহারাজের কাছে সন্ন্যাসদীক্ষা নেন -- নাম হয় লোকেশ্বরানন্দ। এরপর রহড়া  বয়েজ হোম মিশনে কাজ করেন।
পাথুরিয়াঘাটা
১৯৪৩ খ্রিস্টাব্দে বাংলায় দুর্ভিক্ষের পরই রামকৃষ্ণ মিশনের পাথুরিয়াঘাটা শাখা কেন্দ্রে রূপান্তরিত হয়। ১৯৪৬ খ্রিস্টাব্দে লোকেশ্বরানন্দ পাথুরিয়াঘাটার ছাত্রাবাসের অধ্যক্ষের দায়িত্ব পান। এখানে থাকতে তিনি রামবাগান বস্তিতে দরিদ্র মানুষের পুনর্বাসনের জন্য যে কাজ শুরু করেন তা' স্মরণীয়। পরিত্যক্ত, অনাথ এবং আর্থিকভাবে নিঃস্বদের একমাত্র বাড়ি তথা আশ্রয়স্থলে পরিণত হয়েছিল। ১৯৫৬ খ্রিস্টাব্দে এটির জন্য কলকাতার দক্ষিণ শহরতলিতে 'উখিলা-পাইকপাড়া' গ্রামটিকে 'নরেন্দ্রপুর'-এ রূপান্তরিত করে শিলান্যাসের দিন থেকে নরেন্দ্রপুর আশ্রম গড়ে তোলার দায়িত্ব অর্পিত হয় এবং তার হাতেই ১৯৫৭ খ্রিস্টাব্দ হতে শুরু হওয়া শিক্ষা প্রতিষ্ঠান তার দক্ষ প্রশাসনে ও যত্নশীল শিক্ষকতার জন্যই দেশে শুধু বিশাল আকারে নয়, গুণমানে প্রকৃতই শ্রেষ্ঠ শিক্ষাপ্রতিষ্ঠানে পরিণত হয়েছে।  তিনি একসাথে রামকৃষ্ণ মিশন বিদ্যালয়, নরেন্দ্রপুর এবং রামকৃষ্ণ মিশন আবাসিক কলেজ, নরেন্দ্রপুরের দায়িত্ব পালন করেছেন। ১৯৭৩ খ্রিস্টাব্দ পর্যন্ত তিনি নরেন্দ্রপুর আশ্রমে ছিলেন।.
গোলপার্ক
নরেন্দ্রপুর আশ্রমের পর তার কর্মক্ষেত্র হয় দক্ষিণ কলকাতার গোলপার্কের রামকৃষ্ণ মিশন ইনস্টিটিউট অফ কালচার। আন্তর্জাতিক খ্যাতিসম্পন্ন এই সংস্কৃতি-কেন্দ্রের সম্পাদক হিসাবে বহু দেশে ভারতীয় দর্শন প্রচারের জন্য গিয়েছেন। অক্সফোর্ড, কেমব্রিজ, বার্লিন বিশ্ববিদ্যালয় সহ প্রাচ্য ও পাশ্চাত্যের বিভিন্ন বিশ্ববিদ্যালয়ে ভারতীয় সংস্কৃতি, ঐতিহ্য ও রামকৃষ্ণ-বিবেকানন্দ ভাবান্দোলন সম্পর্কে ভাষণ দিয়েছেন।
জীবনাবসান
রামকৃষ্ণ মিশন ইনস্টিটিউট অফ কালচারের অধ্যক্ষ থাকাকালীন ১৯৯৮ খ্রিস্টাব্দের ৩১ শে ডিসেম্বর স্বামী লোকেশ্বরানন্দজীর জীবনাবসান হয়।
২০১৬ মহিলাদের টুয়েন্টি২০ এশিয়া কাপ
২০১৬ মহিলাদের টুয়েন্টি২০ এশিয়া কাপ এশিয়ান ক্রিকেট কাউন্সিল কর্তৃক আয়োজিত এসিসি মহিলাদের এশিয়া কাপের ষষ্ঠ আসর। এছাড়াও, দ্বিতীয় আসর হিসেবে ২০-ওভারের প্রতিযোগিতা আকারে আয়োজন করা হয়েছে। ২৬ নভেম্বর থেকে ৪ ডিসেম্বর, ২০১৬ তারিখ পর্যন্ত থাইল্যান্ডে অনুষ্ঠিত হয়। ব্যাংককের এশিয়ান টেকনোলজি ইনস্টিটিউট মাঠ ও টার্ডথাই ক্রিকেট মাঠে ছয় দল অংশ নিয়েছে।
বাংলাদেশ, ভারত, পাকিস্তান, শ্রীলঙ্কা, নেপালসহ স্বাগতিক থাইল্যান্ড - এ ছয় দলের সমন্বয়ে প্রতিযোগিতার আয়োজন করা হয়। শেষ দুই দল মহিলাদের বিশ্বকাপে অংশগ্রহণের জন্য এশিয়ার বাছাইপর্বে খেলার সুযোগ পেয়েছে। বাংলাদেশ, ভারত, পাকিস্তান ও শ্রীলঙ্কা টুয়েন্টি২০ আন্তর্জাতিক (টি২০আই) মর্যাদাপ্রাপ্ত যা টি২০আইয়ের মর্যাদা পাবে। তবে, নেপাল ও থাইল্যান্ডের খেলাগুলো এ মর্যাদার বাইরে থাকবে।
ভারত দল প্রতিযোগিতায় অপরাজিত থেকে চ্যাম্পিয়ন হয়। ফাইনালে পাকিস্তানকে ১৭ হারায় তারা।
সর্বাধিক রান
শীর্ষ পাঁচজন সর্বোচ্চ রান সংগ্রহকারীর তালিকা রান সংগ্রহ ও ব্যাটিং গড় অনুযায়ী সাজানো হয়েছে।
সর্বাধিক উইকেট
শীর্ষ পাঁচজন সর্বোচ্চ উইকেট সংগ্রহকারীর তালিকা উইকেট লাভ ও বোলিং গড় অনুযায়ী সাজানো হয়েছে।
উৎস: ইএসপিএনক্রিকইনফো
আলী (অভিনেতা)
আলী একজন ভারতীয় অভিনেতা, এবং অন্ধ্রপ্রদেশে টেলিভিশন উপস্থাপক হিসেবে কাজ করেন। তিনি এক হাজারেরও উপরে তেলুগু, তামিল চলচ্চিত্র ও হিন্দি চলচ্চিত্রেও কাজ করেন। তিনি পবন কল্যাণ ও পুরি জগন্নাথ-দের ছবিগুলোতে একজন নিয়মিত অভিনেতা। দ্য একাডেমী অব গ্লোবাল পিস ২৫শে মে ২০১৩ সালে তামিল নাড়ুর কোয়েম্বাটুরে তাকে অবৈতনিক ডক্টরেট উপাধিতে সম্মানিত করেন।  তিনি দুইবার ফিল্মফেয়ার পুরস্কার এবং দুইবার নন্দী পুরস্কার লাভ করেন।
পূর্ববর্তী জীবন
আলী ভারতের অন্দ্রপ্রদেশের রাজাহমুন্দ্রির একটি গরীব পরিবারে জন্মগ্রহণ করেন। তার পিতা ছিলেন একজন দর্জি এবং তার মাতা ছিলেন একজন গৃহিনী। তার ছোট ভাই হলেন খাইয়ুম, যিনিও ছিলেন একজন অভিনেতা। ২৩শে জানুয়ারি ১৯৯৪ সালে তিনি বিবাহ করেন এবং তার দুই মেয়ে ও এক পুত্র সন্তান রয়েছে (মো. ফাতিমা রামেজুন, মো আব্দুল সোবহান ও জুভেরিয়া মেথি)।
কর্মজীবন
রাজামুন্দ্রির সাঙ্গীতিক সংস্থা,জিৎমোহন মিত্রের সাহায্যে আলী চলচ্চিত্র শিল্পে আসেন। যখন পরিচালক ভারতী রাজা,তার চলচ্চিত্র সীতালোকা চিলুকার জন্য শিশু অভিনেতা খুঁজছিলেন ,তখন আলী কোনো এক কারণে চেন্নাই গিয়েছিলেন এবং ভারতী তাকে একটি চরিত্রে অভিনয়ের সুযোগ দেন। শিশু অভিনেতা হিসেবে আলী বহু চলচ্চিত্রে অভিনয় করেছেন। যখন শিশু অভিনেতা হিসেবে তাঁর বয়স অনেক বেশি তখন তিনি টলিউডে একজন কৌতুক অভিনেতা হিসেবে পরিচিতি লাভ করেন।
আলী,মনমোহন জাদু মলম নামক চুলকানি-প্রতিরোধী ঔষধের ব্রান্ড অ্যাম্বাসেডর হয়েছেন। তিনি এমএএ টিভি ও জেমিনি টিভির এটিএমে আলী টকিস নামক একটি সবাক চলচ্চিত্রের আয়োজক।
চলচ্চিত্র তালিকাস্মূহ
নিম্নে আলীর চলচ্চিত্র তালিকা বর্ণিত হয়েছে -
ওয়াজির আলি খান
ওয়াজির আলি খান (वज़ीर अली खान, )(১৯ এপ্রিল ১৭৮০ – ১৫ মে ১৮১৭) ছিলেন আওধের চতুর্থ নবাব উজির ২১ সেপ্টেম্বর ১৭৯৭ থেকে ২১ জানুয়ারি ১৭৯৮ পর্যন্ত তিনি ক্ষমতায় ছিলেন।
জীবন
ওয়াজির আলি খান ছিলেন নবাব আসাফউদ্দৌলার পালকপুত্র। আসাফউদ্দৌলার কোনো পুত্র ছিল না।
সাইহ আল সালাম
সাইহ আল সালাম হলো দুবাই, সংযুক্ত আরব আমিরাত (ইউএই) এর একটি গ্রাম, যেটি তার আশেপাশের অঞ্চলকেও নাম দেয়, যেখানে আল মারমুম মরুভূমি সংরক্ষণ রিজার্ভ, আল কুদরা হ্রদ এবং মোহাম্মদ বিন রশিদ আল মাকতুম সোলার পার্ক পাওয়া যায়। বাব আল শামস ডেজার্ট হোটেলও এখানে অবস্থিত।
২০১৫ সালের জনসংখ্যা ৮২০ জনের সাথে, ২০১৮ সালে খোলা একটি নতুন রাস্তা ব্যবস্থার মাধ্যমে গ্রামটিকে দুবাই/আল আইন হাইওয়ে (ই৬৬) এর সাথে যুক্ত করা হয়।
রমেশ মেন্ডিস
ওয়ানিগামুনি রমেশ তারিন্ডা মেন্ডিস (රමේෂ් මෙන්ඩිස්; জন্ম: ৭ জুলাই, ১৯৯৫) আম্বালাঙ্গোডা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। জানুয়ারি, ২০২১ সালে শ্রীলঙ্কা দলের পক্ষে আন্তর্জাতিক ক্রিকেটে প্রথম খেলেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ডাম্বুলা, ক্যান্ডি, মুরস স্পোর্টস ক্লাব ও সিংহলিজ স্পোর্টস ক্লাবের প্রতিনিধিত্ব করেন রমেশ মেন্ডিস। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি।
বনগাঁ সমষ্টি উন্নয়ন ব্লক
ভূগোল
বনগাঁ সমষ্টি উন্নয়ন ব্লকটি উত্তরে বাগদা সমষ্টি উন্নয়ন ব্লক, পূর্বে বাংলাদেশের যশোর জেলার শার্শা উপজেলা, দক্ষিণে গাইঘাটা এবং হাবড়া এবং পশ্চিমে নদীয়া জেলার হরিণঘাটা এবং কদহ দ্বারা সীমাবদ্ধ।
রমেশ মেন্ডিস
প্রথম-শ্রেণীর ক্রিকেট
আম্বালাঙ্গোডার ধর্মসোকা কলেজে অধ্যয়ন করেছেন তিনি। ২০১৫ সাল থেকে রমেশ মেন্ডিসের প্রথম-শ্রেণীর খেলোয়াড়ী জীবন চলমান রয়েছে।
মার্চ, ২০১৮ সালে ক্যান্ডি দলের পক্ষে সুপার ফোর প্রভিন্সিয়াল টুর্নামেন্ট খেলার জন্যে মনোনীত হন। পরের মাসে তাকে একই দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে রাখা হয়। আগস্ট, ২০১৮ সালে ডাম্বুলা দলের সদস্যরূপে এসএলসি টি২০ লীগে খেলার জন্যে মনোনীত করা হয়।
২০১৮-১৯ মৌসুমের প্রিমিয়ার লীগ টুর্নামেন্টে মুরস স্পোর্টস ক্লাবের পক্ষে সর্বোচ্চ রান সংগ্রাহকের মর্যাদা প্রাপ্ত হন। নয় খেলায় অংশ নিয়ে ৬১২ রান সংগ্রহ করেন তিনি। এছাড়াও, ঐ প্রতিযোগিতায় দলের পক্ষে সর্বোচ্চ উইকেট সংগ্রাহকে পরিণত হন। নয় খেলায় তিনি ৩০টি ডিসমিসাল ঘটান।
মার্চ, ২০১৯ সালে ডাম্বুলা দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে নামাঙ্কিত হন। নভেম্বর, ২০১৯ সালে বাংলাদেশে অনুষ্ঠিতব্য এসিসি এমার্জিং টিমস এশিয়া কাপে অংশ নেয়ার উদ্দেশ্যে তাকে শ্রীলঙ্কা দলের সদস্য করা হয়। জানুয়ারি, ২০২০ সালে প্রথম-শ্রেণীর ক্রিকেট প্রতিযোগিতা প্রিমিয়ার লীগ টুর্নামেন্টের উদ্বোধনী দিনে নিজস্ব প্রথম দ্বি-শতরানের ইনিংস খেলেন। মুরস স্পোর্টস ক্লাবের পক্ষে ২০৫ রান সংগ্রহ করেন তিনি। এরপর, তিনি ঐ সংগ্রহকে অপরাজিত ৩০০ রানে নিয়ে যান। অক্টোবর, ২০২০ সালে লঙ্কা প্রিমিয়ার লীগের উদ্বোধনী আসরে খেলার জন্যে ডাম্বুলা ভাইকিংয়ের সদস্য করা হয়।
বনগাঁ সমষ্টি উন্নয়ন ব্লক
জনসংখ্যা
২০১১ সালের আদম শুমারি অনুসারে বনগাঁয়ের জনসংখ্যা ছিল ৩৮০,৯০৩ জন, যার সমস্তই গ্রামীণ ছিল। এখানে ১,৯৬,৪৮৭ (৫২%) পুরুষ এবং ১,৮৪,৪১৬ (৪৮%) মহিলা ছিল। জনসংখ্যা ৬ বছরের নিচে ছিল ৩৭,২০৯ জন। তফশিলী জাতির মানুষের সংখ্যা ছিল ১৭৭,৫০৩ (৪৬.৬০%) জন এবং তপশিলী উপজাতির মানুষের সংখ্যা ছিল ১৩,৭৬৫ (৩.৬১%) জন।
রমেশ মেন্ডিস
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রমেশ মেন্ডিস। ২২ জানুয়ারি, ২০২১ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।এখনো তাকে কোন ওডিআই কিংবা টি২০আইয়ে অংশগ্রহণের সুযোগ দেয়া হয়নি।
বনগাঁ সমষ্টি উন্নয়ন ব্লক
জনসংখ্যা
২০০১ সালের আদমশুমারি অনুসারে বনগাঁ ব্লকের জনসংখ্যা ছিল ৩৪৩,৯৭৪ জন, এর মধ্যে পুরুষ ১৭৭,৫১৫ জন এবং ১৬৬,৭৫৯ জন মহিলা ছিলেন।
রমেশ মেন্ডিস
আন্তর্জাতিক ক্রিকেট
জানুয়ারি, ২০২১ সালে সফরকারী ইংল্যান্ড দলের বিপক্ষে খেলার জন্যে শ্রীলঙ্কার টেস্ট দলের সংরক্ষিত তালিকায় তাকে রাখা হয়। ২২ জানুয়ারি, ২০২১ সালে গালেতে অনুষ্ঠিত সিরিজের দ্বিতীয় টেস্টে তার অভিষেক পর্ব সম্পন্ন হয়। অশান্ত ডিমেলের কাছ থেকে টেস্ট ক্যাপ লাভ করেন।
বনগাঁ সমষ্টি উন্নয়ন ব্লক
পরিবহন
২০১০-১১ সালে বনগাঁয়ের ১১ টি শুরু/প্রান্তিক বাস রুট ছিল।
এনএইচ ১১২ (পুরানো নম্বর এনএইচ ৩৫) (যশোর রোড নামেও পরিচিত) বনগাঁতে এসএইচ ১ এবং এসএইচ ৩- এর সাথে মিলিত হয় এবং এর পরে পেট্রাপোল হয়ে ভারত-বাংলাদেশ সীমান্তে পাড়ি দেয়।
বনগাঁ জংশন রেলওয়ে স্টেশন শিয়ালদহ-বনগাঁ লাইন এবং রানাঘাট-বনগাঁ লাইন উভয়ের শেষ স্টেশন। বনগাঁ জংশন ছাড়াও রয়েছে বিভূতিভূষণ হল্ট রেলওয়ে স্টেশন।
শিক্ষা
২০১০-১১ সালে বনগাঁয় ২০,৪৩৬ জন শিক্ষার্থীসহ ১৯১ টি প্রাথমিক বিদ্যালয়, ৫,৩০১ শিক্ষার্থীসহ ৮ টি উচ্চ মাধ্যমিক বিদ্যালয় এবং ৩৮,৩০১ জন শিক্ষার্থীসহ ২৯ টি উচ্চ মাধ্যমিক বিদ্যালয় ছিল । ২০১০-১১ সালে পর্যন্ত বনগাঁয় ১৯,৭৪৪ জন  শিক্ষার্থীসহ একটি সাধারণ কলেজ বা মহাবিদ্যালয়, বিশেষ এবং উপানুষ্ঠানিক শিক্ষার জন্য ২,৫১১ জন শিক্ষার্থীসহ ৫৯৩ টি প্রতিষ্ঠান ছিল।
নহাটা যোগেন্দ্রনাথ মন্ডল স্মৃতি মহাবিদ্যালয় ১৯৮৫ সালে নহাটাতে প্রতিষ্ঠিত হয়েছিল।
২০১১ সালের আদমশুমারি অনুসারে, বনগাঁ ব্লকের ১৪৯ টি গ্রামের মধ্যে ১ টি গ্রামে স্কুল ছিল না, ৭৩ টি গ্রামে ১ টি প্রাথমিক বিদ্যালয় ছিল, ৬৯ টি গ্রামে কমপক্ষে ১ টি প্রাথমিক ও ১ টি মধ্যম বিদ্যালয় এবং ৪৯ টি গ্রামের অন্তত ১ টি মধ্যম বিদ্যালয় (অষ্টম শ্রেণি পর্যন্ত) ও ১ মাধ্যমিক বিদ্যালয় ছিল।
স্বাস্থ্য পরিষেবা
২০১১ সালে বনগাঁয় মোট ১০ টি শয্যা এবং ৫ জন ডাক্তার (বেসরকারি সংস্থাকে বাদে) সহ একটি ব্লক প্রাথমিক স্বাস্থ্য কেন্দ্র ও ৩ টি প্রাথমিক স্বাস্থ্য কেন্দ্র ছিল। এতে ৫৫ টি পরিবার কল্যাণ উপকেন্দ্র ছিল। ওই বছরে ১,১৫,৬২১ জন রোগীকে হাসপাতাল, স্বাস্থ্য কেন্দ্র এবং সিডি ব্লকের উপকেন্দ্রগুলির বহিঃবিভাগে পরিষেবা প্রদান করা হয়।
সুন্দরপুর ব্লক প্রাথমিক স্বাস্থ্য কেন্দ্র বনগাঁ সমষ্টি উন্নয়ন ব্লকের প্রধান চিকিৎসা কেন্দ্র, যেটি পাল্লায় অবস্থিত। এছাড়া গরিবপুরে (৬ টি শয্যা'সহ আকাশপুর পিএইচসি) এবং চৌবেরিয়ায় (৬ টি বিছানা) প্রাথমিক স্বাস্থ্য কেন্দ্র রয়েছে।
বনগাঁ ব্লকের ভূগর্ভস্থ জল আর্সেনিক দূষণ দ্বারা প্রভাবিত।
ভুটানে ইসলাম
দক্ষিণ এশিয়ার বৌদ্ধ সংখ্যাগরিষ্ঠ রাষ্ট্র ভুটানে ইসলাম ধর্মাবলম্বী ব্যক্তির সংখ্যা নগণ্য। ভুটান সরকারে রক্ষণশীল মনোভাবের কারণেই মূলত মুসলিমেদর সংখ্যা অতি নগণ্য। স্থানীয়দের মধ্যে মুসলিমদের সংখ্যা আরো কম। মূলত ব্যবসায়িক সূত্রে ভারত থেকে ভুটানে যাওয়া মুসলমানরাই সেখানকার মুসলিম জনসংখ্যা। ২০১০ সালে পিউ রিসার্চ সেন্টার কর্তৃক পরিচালিত এক জরিপ অনুযায়ী ভুটানের প্রায় ১% লোক ইসলাম ধর্মাবলম্বী।
২০১০ সালের এক হিসাবানুযায়ী ভুটানের ইসলাম ধর্মাবলম্বী জনগোষ্ঠীর সংখ্যা প্রায় সাত হাজার, যা ২০৩০ সালে ২৯% বেড়ে নয় হাজারে দাঁড়াবে।
মসজিদ ও ইসলামি সংস্থা
বিশ্বের প্রতিটি দেশে মুসলিমদের জন্য মসজিদ ও সংস্থা স্থাপনের অনুমতি থাকলেও ভুটানে কোনো মসজিদ নেই। গ্যারেজ ও বড় বড় দোকানে মুসলিমরা জুমার নামাজ আদায় করেন। প্রকাশ্যে জমায়েত হয়ে  নামাজ আদায়েরও অনুমতি নেই। স্থানীয় মুসলিমরা এ ব্যাপারে ভুটানে অবস্থানরত মুসলিম রাষ্ট্রদূতবৃন্দের মাধ্যমে আলোচনা করার চেষ্টা করলেও বিফল হয়ে যান। তাদের ধারণা, ভুটানে মসজিদ নির্মাণের সুযোগ দিলে তা সেন্টারে পরিণত হবে এবং তা ভুটানীদের মাঝে ইসলাম প্রচারে ব্যাপক অবদান রাখবে এই ভয়ে ভুটান সরকার সেখানে মসজিদ নির্মাণের অনুমতি দেন না। তবে দিন দিন মুসলিমদের সংখ্যা বৃদ্ধি পাওয়ায় মসজিদ নির্মাণের দাবিটি জোরালো হচ্ছে। মসজিদ নির্মাণে বাধা থাকলেও ভুটানে অগণিত মন্দির ও চার্চ রয়েছে
বারবারোস: ভূমধ্যসাগরের তরবারি
বারবারোস: ভূমধ্যসাগরের তরবারি (Barbaroslar: Akdeniz'in Kılıcı) হল ইএস ফিল্ম কর্তৃক স্বাক্ষরিত একটি ঐতিহাসিক কাহিনিভিত্তিক তুর্কি টেলিভিশন ধারাবাহিক, যা ১৬ সেপ্টেম্বর ২০২১ তারিখে টিআরটি ১-এ এর সম্প্রচার শুরু হয়। এটি রোমাঞ্চকর ঘরানার একটি তুর্কি ধারাবাহিক। এটি পরিচিলনা করেন দোগান উমিত কারাকা এবং যৌথভাবে এটি রচনা করেন মুস্তাফা বুরাক দোগু, ইব্রাহিম এথেম আরসান এবং তুবা কায়া। এই ধারাবাহিকে প্রধান চরিত্রে অভিনয় করেছেন এনজিন আলতান দুজিয়াতান এবং উলাস টুনা অ্যাস্টেপ।
পটভূমি
ধারাবাহিকটি বারবারোস হাইরেদ্দিন পাশা (ডাকনাম লালদাড়ি) এবং তার তিন ভাইয়ের জীবনী সম্পর্কে নির্মিত, যারা উসমানীয় সাম্রাজ্যের ভিনদেশী অভিযানে অবিস্মরণীয় বিজয় অর্জন করেছিলেন। হায়রেদ্দিন পাশা রাষ্ট্রের একজন অধিনায়ক ছিলেন এবং ভূমধ্যসাগরে উসমানীয় আধিপত্য নিশ্চিত করেছিলেন। সমগ্র ভূমধ্যসাগরীয় উপকূলে আধিপত্য বিস্তারকারী ওরুস রেইসের সবচেয়ে বড় সমর্থক ছিলেন তার ভাই বারবারোস হায়রেদ্দিন পাশা।
== নির্মাণ == ধারাবাহিকটির পরিচালক হলেন দোগান উমিত কারাকা। এর সহ-পরিচালক হলেন দিলেক কুলেকসি। প্রযোজনা করেছেন ইউসুফ এসেনকাল এবং সেরদার ওগরেতিসি। মুস্তাফা বুরাক দোগু, ইব্রাহিম এথেম আরসালান এবং তুবা কায়া যৌথভাবে চিত্রনাট্য রচনা করেছেন। সিনেমাটোগ্রাফার এ. মুনর গুরসয়, নির্বাহী প্রযোজক জয়নেপ টুনা, আলোকসজ্জা প্রধান ফেরামুজ টুনা এবং সেট সুপারভাইজার ইয়াহিয়া দুইমাস। শৈল্পিক পরিচালক হলেন এরোল তাস্তান।
ধারাবাহিকটির ভিজ্যুয়াল ইফেক্টগুলি মোজো এফএক্সের অন্তর্গত। ধারাবাহিকটির অপেরা সম্পাদনা করেছেন গোখান গুরসেস, তালহা বায়ানসাল এবং এমিন ইয়ারদিম। এন্ডার গুনলু এবং মেটিন এরিগুল সিরিজের সঙ্গীত রচনা করেন।
ধারাবাহিকটির চিত্রগ্রহণ ও প্রযোজনা করেন ইএস ফিল্ম সংস্থা। এটি ইস্তাম্বুলের আন্তালিয়ায় এবং মার্মারিসে নির্মিত হয়।
কাহিনিসংক্ষেপ
ওরুস এবং ইলিয়াস রেইস; তারা বছরের পর বছর ধরে লেসবোস থেকে অনেক দূরে আলেকজান্দ্রিয়ায় বাস করে এবং প্রতিনিয়ত সমুদ্র ভ্রমণ করে। অন্যদিকে ইসহাক রেইস লেসবোসে থাকেন এবং সমুদ্রের জীবন থেকে দূরে থাকার চেষ্টা করেন এবং মৃৎশিল্পের ব্যবসা করেন।
অন্যদিকে হিজির রেইস, যিনি দীর্ঘদিন ধরে সমুদ্রে ভ্রমণ করছেন; তিনি তার ভাইয়ের কাছে লেসবোসে ফিরে আসেন। কিন্তু হিজিরও তার ভাই ওরুস ও ইলিয়াসের মত সমুদ্রের প্রতি অনুরাগী ছিলেন। লেসবোসে ফিরে আসার কিছুদিন পরে তিনি পুনরায় নৌকায় কলিম্নোস দ্বীপে চলে যান...
শীতল শাহজাহানিয়া দাখিল মাদ্রাসা
শীতল শাহজাহানিয়া দাখিল মাদ্রাসা একটি বিখ্যাত ও ঐতিহ্যবাহী মাদ্রাসা যা নওগাঁ জেলার অন্তর্গত পত্নীতলা উপজেলার শীতল মাঠ গ্রামে অবস্থিত। বর্তমানে এই মাদ্রাসায় শিশু শ্রেণী থেকে দশম শ্রেণী পর্যন্ত পাঠদান করা হয়। মাদ্রাসাটি ১৯৮১ সালে স্থাপিত হয় এবং ১৯৯৩ সালে এমপিওভুক্ত হয়।
ইতিহাস
১৯৮১ সালে শীতল শাহজাহানিয়া দাখিল মাদ্রাসা প্রতিষ্ঠিত হয়। শীতল মাঠ গ্রামের কয়েক জন গুণী ব্যক্তির প্রচেষ্টায় মাদ্রাসাটি প্রতিষ্ঠা লাভ করে। ১৯৮৮ সালে মাদ্রাসাটি পাঠদানের অনুমতি লাভ করে। ১৯৯৩ সালে মাদ্রাসাটি এমপিও ভুক্ত হয়। প্রতিষ্ঠার সময় থেকেই মাদ্রাসাটি সরকারি নিয়মাবলী মেনে পরিচালিত হয়ে আসছে।
অবকাঠামো
শীতল শাহজাহানিয়া দাখিল মাদ্রাসা ১.৭০ একর জমির উপর প্রতিষ্ঠিত। কাঠামোগতভাবে মাদ্রাসাটিতে ১টি দোতলা ও ১টি একতলা মাটির ভবন রয়েছে এবং ১টি একতলা পাকা ভবন নির্মাণাধীন রয়েছে। এসব ভবনে ১১টি শ্রেণীকক্ষ, ১টি অফিসকক্ষ, ১টি লাইব্রেরী ও ১টি স্টোররুম রয়েছে। এছাড়াও মাদ্রাসা সংলগ্ন একটি মসজিদ রয়েছে। মাদ্রাসার সামনে ১টি খেলার মাঠ ও ১টি পুকুর রয়েছে।
শিক্ষা কার্যক্রম
শীতল শাহজাহানিয়া দাখিল মাদ্রাসা একবারে শিশু শ্রেণী থেকে দাখিল পর্যন্ত শিক্ষাদান করে থাকে।
শিক্ষাস্তর
ইবতেদায়ী শাখায় শিশু শ্রেণী থেকে ৫ম শ্রেণী পর্যন্ত আরবি, বাংলা, গণিত, ইংরেজি শিক্ষা প্রদান করা হয়। ৬ষ্ঠ শ্রেণী থেকে ১০ম শ্রেণী পর্যন্ত শিক্ষা প্রদান করা হয়। প্রতি বছর ছাত্র/ছাত্রীরা জে.ডি.সি এবং দাখিল পরীক্ষায় অংশগ্রহণ করে। বাংলা, আরবি, গণিত, ইংরেজি শিক্ষার পাশাপাশি বিজ্ঞান, বাংলাদেশ ও বিশ্বপরিচয়, ভূগোল, পৌরনীতি, ইতিহাস, কৃষিশিক্ষা, কম্পিউটার ইত্যাদি বিষয়ে শিক্ষা প্রদান করা হয়।
শিক্ষা সহায়ক কার্যক্রম
শীতল শাহজাহানিয়া দাখিল মাদ্রাসায় নানা ধরনের শিক্ষা সহায়ক কার্যক্রম পরিচালিত হয়। এগুলোর মধ্যে রয়েছেঃ
বসিরহাট মহকুমা
বসিরহাট মহকুমা হল পশ্চিমবঙ্গের উত্তর ২৪ পরগণা জেলার একটি মহকুমা বা উপবিভাগ। এটি তিনটি পৌরসভা (বসিরহাট, বাদুড়িয়া ও টাকি) এবং দশটি সমষ্টি উন্নয়ন ব্লকে গঠিত। দশটি ব্লকের একটি জনসংখ্যা শহর বা সেন্সাস টাউন এবং ৯০ গ্রাম পঞ্চায়েত রয়েছে। মহকুমার সদর দপ্তরটি বসিরহাট শহরে অবস্থিত।
এলাকা
বশিরহাট, বাদুড়িয়া ও টাকি পৌরসভার ছাড়াও মহকুমাটিতে  দশটি সমষ্টি উন্নয় ব্লকের ৯০ টি  গ্রাম পঞ্চায়েতের মধ্যে একটি সেন্সাস টাউন রয়েছে। দশটি সমষ্টি উন্নয় ব্লক মধ্যে রয়েছে: বাদুড়িয়া, বসিরহাট -১, বাসিরহাট -২, হারোয়া, হাসনাবাদ, হিংগলগঞ্জ, মিনাখাঁ, সন্দেশখালি -১ এবং সন্দেশখালি -২ এবং স্বরূপনগর। মহকুমাটির  একমাত্র জনসংখ্যা শহর বা সেন্সাস টাউন  হল ধনাকুড়িয়া।
বাদুড়িয়া ব্লক
বাদুড়িয়া ব্লকের গ্রামীণ এলাকা ১৪ টি গ্রাম পঞ্চায়েত নিয়ে গঠিত। আটুরিয়া, চাতরা, যদুরহাটী উত্তর, সায়েস্তানগর -২, বাগজোলা, জগন্নাথপুর, রঘুনাথপুর, যদুরহাটি দক্ষিণ, বাজিতপুর, জসিকানী আটঘরা, রামচন্দ্রপুর উদয়, চাঁদপুর, নয়াবস্তিয়া মিলানি ও সায়েস্তানগর -১। এই ব্লকের অধীনে বাদুরিয়া একমাত্র শহর। এছাড়া চাতরা, বাগজোলা ও রামচন্দ্রপুর বেশ উন্নত। বাদুড়িয়া থানা এই ব্লকটির আইন শৃঙ্খলা রহার কাজ করে। এই ব্লকের সদর দপ্তর বদুড়িয়া শহরে রয়েছে।
বসিরহাট -২ ব্লক
রাজেন্দ্রপুর আঞ্চাল
হাড়োয়া ব্লক
হাড়োয়া ব্লকের গ্রামীণ এলাকা আট গ্রাম পঞ্চায়েত নিয়ে গঠিত, যথা- বাকজুরি, হারোয়া, শালপুর, গোপালপুর-১, খস্বালন্দ, সোনাপুকুর শংকরপুর, গোপালপুর -২ এবং কুলতি। এই ব্লকের অধীনে কোন শহরাঞ্চল নেই। হাড়োয়া পুলিশ স্টেশনে এই ব্লকের আইন শৃঙ্খলা রক্ষার কাজ করে। এই ব্লকের সদর হাড়োয়াতে রয়েছে।
মিনাখাঁ ব্লক
মিনাখাঁ ব্লকের গ্রামীণ এলাকা আট গ্রাম পঞ্চায়েত নিয়ে গঠিত। গ্রাম পঞ্চায়েত গুলি হল- আটপুকুর, চৈতল, ধুতুরদহ, মিনাখা, বামনপুকুর, চাপালী, কুমার জোল ও মোহনপুর। এই ব্লকের অধীনে কোন শহরাঞ্চল নেই। মিনাখাঁ ও হারোয়া পুলিশ স্টেশন এই ব্লকটির আই শৃঙ্খলা রক্ষা করে। এই ব্লকের সদর মিনাখাতে অবস্থিত।
সন্দেশখালি -১ ব্লক
সন্দেশখালী -১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। গ্রাম পঞ্চায়েত গুলি হল-বায়মারী -১, কালীনগর, সারবারিয়া আগহারাটি, বায়মারী -২, নাজাত-ই, সেহরা রাঢ়নগর, হাটগাছা ও নাজাত -২। এই ব্লকের অধীনে কোন শহরাঞ্চল নেই। সন্দেশখালি পুলিশ স্টেশনে এই ব্লকটির প্রসাশনিক কাজ করে। এই ব্লকের সদর অফিসে ন্যাজাট হাটখালীতে অবস্থিত।
স্বরূপনগর ব্লক
স্বরূপনগর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। গ্রাম পঞ্চায়েত গুলো হলো- বালতি-নিত্যানন্দকাটি, বিথারী-হাকিমপুর, কৈজুরি, স্বরূপনগর-বাংলানি, চারঘাট, সগুনা, বাঁকড়া-গোকুলপুর, গোবিন্দপুর, শারাপুল-নির্মাণ ও তেপুল-মির্জাপুর। এই ব্লকের অধীনে কোন শহরাঞ্চল নেই। স্বরূপনগর থানা  এই ব্লকটির আইন শৃঙ্খলা রক্ষার কাজ করে। এই ব্লকের সদর স্বরূপনগরে রয়েছে। স্বরূপনগর, চারঘাট ও তেঁতুলিয়া এখন অনেকটা শহরের মত, স্বরূপনগর ব্লকের অধীন সাহেদ নূরুল ইসলাম মহাবিদ্যার রয়েছে।